पत्नी को लंदन जाने से रोकने पर दबाव बढ़ा; पपलप्रीत पकड़े जाने से छिपने के ठिकाने मिलने बंद
Khalistani Separatist Amritpal Singh Case Update - Follow Waris Punjab De Chief and Amritpal Singh Arrest Latest News, Videos and Report On Dainik Bhaskar. 36 दिन से पुलिस को चकमा दे रहा वारिस पंजाब दे के चीफ खालिस्तान समर्थक अमृतपाल सिंह अचानक रविवार सुबह मोगा से गिरफ्तार हो गया। उसके करीबी यहां तक दावा कर रहे कि ये गिरफ्तारी नहीं सरेंडर है
पुलिस को 36 दिन से चकमा दे रहा वारिस पंजाब दे का चीफ खालिस्तान समर्थक अमृतपाल सिंह रविवार सुबह अचानक मोगा से गिरफ्तार हो गया। उसके करीबी दावा कर रहे कि ये गिरफ्तारी नहीं, सरेंडर है। इसके बाद सब यह जानने को उत्सुक हैं कि आखिर अचानक ऐसा क्या हुआ कि अमृतपाल को बाहर निकलने पर मजबूर होना पड़ा?
इस गिरफ्तारी के पीछे 2 किरदार हैं। पहला- राजदार की तरह साथ चल रहा पपलप्रीत, जो पहले ही अरेस्ट हो चुका है। पपलप्रीत के पुलिस के हत्थे चढ़ने के बाद अमृतपाल को छिपने के ठिकाने मिलने बंद हो गए। दूसरी वजह अमृतपाल की पत्नी किरणदीप कौर, जिसे तीन दिन पहले लंदन जाने से रोक दिया गया। ​​​​​ब्रिटेन की नागरिक ​किरणदीप कौर को अमृतसर एयरपोर्ट से उसकी ससुराल लौटा दिया गया था।
4 वजहें, जिनके चलते अमृतपाल की गिरफ्तारी हुई
1. अमृतपाल दुबई से आया, उसका अपना नेटवर्क नहीं
पंजाब पुलिस के ऑपरेशन के बीच 18 मार्च को अमृतपाल फरार हुआ तो पपलप्रीत उसके साथ था। इसके बाद अमृतपाल पंजाब, हरियाणा और दिल्ली में नजर आया तब भी पपलप्रीत साथ था। हरियाणा में कुरुक्षेत्र के शाहाबाद में जिस महिला के घर अमृतपाल रुका, वह भी पपलप्रीत की जानकार थी।
असल में पपलप्रीत के नेटवर्क से ही अमृतपाल को छिपने के ठिकाने मिल रहे थे। फरारी के दौरान खर्च होने वाले पैसों का इंतजाम भी वही करता था। पपलप्रीत 10 अप्रैल को अमृतसर के कत्थूनंगल से पकड़ा गया। इसके बाद अमृतपाल अकेला पड़ गया। वर्ष 2012 में दुबई गया अमृतपाल 10 साल वहीं रहा और लगभग सवा साल पहले, 2022 में ही पंजाब लौटा इसलिए यहां उसका पर्सनल नेटवर्क नहीं था। नतीजा यह हुआ कि पपलप्रीत के पकड़े जाते ही उसे छिपने के ठिकाने मिलने बंद हो गए।
2. पत्नी को एयरपोर्ट से लौटाया तो प्रेशर बढ़ गया
अमृतपाल ने 10 फरवरी को ब्रिटेन की NRI किरणदीप कौर से शादी की। अमृतपाल ने उस वक्त किरणदीप कौर का चेहरा तक किसी को नहीं दिखाया। किरणदीप कौर ब्रिटेन की नागरिक हैं और वह 3 दिन पहले, 20 अप्रैल को लंदन जाने के लिए घर से निकलीं। अमृतसर एयरपोर्ट पहुंची तो वहां इमिग्रेशन अफसरों ने रोक लिया। करीब 3 घंटे तक पूछताछ चली।
इसके बाद किरणदीप कौर को देश छोड़ने की इजाजत नहीं मिली और पुलिस ने उसे अमृतपाल के घर यानी ससुराल जल्लूपुर खेड़ा लौटा दिया। इससे अमृतपाल पर दबाव बढ़ता चला गया।
3. जिसने पनाह दी, उसे पुलिस ने दबोच लिया
अमृतपाल को पकड़ने के लिए पुलिस ने भी पूरी सख्ती दिखाई। जिसने भी उसे छिपने की जगह दी, फरारी में मदद की या गाड़ी में लिफ्ट दी, पुलिस एक-एक कर उन सबको पकड़ती चली गई। इनमें से किसी को हिरासत में लिया तो किसी पर केस दर्ज कर गिरफ्तार कर लिया। इससे नए लोग अमृतपाल की मदद करने से घबराने लगे। नतीजा- अमृतपाल अकेला पड़ता गया और उसे बाहर आने को मजबूर होना पड़ा।
4. अकाल तख्त और SGPC का समर्थन नहीं मिला
अमृतपाल को सबसे ज्यादा उम्मीदें सिखों के सर्वोच्च संस्था कहे जाने वाले अकाल तख्त और सिखों की मिनी संसद कही जाने वाली शिरोमणि गुरुद्वारा प्रबंधक कमेटी (SGPC) से थी। अमृतपाल ने फरार होने के बाद 2 वीडियो और 1 ऑडियो जारी किया। इसमें अकाल तख्त जत्थेदार से तलवंडी साबो में 13-14 अप्रैल को बैसाखी पर सरबत खालसा (सिखों की धर्मसभा) बुलाने की मांग रखी।
हालांकि जत्थेदार ने इसे नकार दिया। वहीं SGPC भी खुलकर कभी अमृतपाल के समर्थन में नहीं आई। नतीजा ये रहा कि अमृतपाल अलग-थलग पड़ गया।
चारों तरफ से अकेला पड़ता देखकर आखिरकार अमृतपाल पुलिस के सामने आने को मजबूर हो गया।
अमृतपाल से जुड़ी ये खबरें भी पढ़ें...
अमृतपाल अरेस्ट, असम जेल ले गए: मोगा के गुरुद्वारे में प्रवचन दिया, समर्थकों के साथ सरेंडर का प्लान था
भगोड़े अमृतपाल सिंह को रविवार सुबह पंजाब पुलिस ने मोगा से अरेस्ट कर लिया। अमृतपाल को रोडे गांव में एक गुरुद्वारे से गिरफ्तार किया गया। गिरफ्तारी से पहले अमृतपाल गुरुद्वारे में प्रवचन दे रहा था। वह यहां अपने समर्थकों की भीड़ के साथ सरेंडर करना चाहता था। उसे बठिंडा एयरपोर्ट से फ्लाइट के जरिए असम की डिब्रूगढ़ जेल ले जाया जा रहा है। अमृतपाल पर NSA के तहत केस दर्ज है (पूरी खबर यहां पढ़ें) 
अमृतसर में अमृतपाल का पूरा परिवार पहरे में: माता-पिता और पत्नी पैतृक गांव में; पिता बोले- कानूनी लड़ाई लड़ेंगे, मिलने डिब्रूगढ़ भी जाएंगे 
खालिस्तान समर्थक और 'वारिस पंजाब दे' संगठन के प्रमुख अमृतपाल सिंह की गिरफ्तारी के बाद पंजाब पुलिस ने अमृतसर जिले में पड़ते उसके पैतृक गांव जल्लूपुर खेड़ा में सुरक्षा बढ़ा दी है। अमृतपाल के परिवार पर सुरक्षा एजेंसियां नजर रखे हुए हैं पढ़ें पूरी खबर
अमृतपाल ने गिरफ्तारी के लिए रोडे गांव क्यों चुना?:भिंडरावाले का जन्म यहीं हुआ, भगोड़े के टैग से पीछा छुड़ा खालिस्तानी सपोर्ट पाने की प्लानिंग 
अमृतपाल अमृतसर का रहने वाला है और जालंधर से फरार हुआ, लेकिन उसने गिरफ्तारी मोगा जिले के गांव रोडे में दी। 36 दिन से फरार अमृतपाल यहां के गुरुद्वारा संत खालसा पहुंचा। यहां पाठ किया। वहां मौजूद लोगों को प्रवचन दिया। उसके बाद पंजाब पुलिस ने उसे गिरफ्तार कर लिया। ऐसे में बड़ा सवाल है कि पंजाब के अलावा हरियाणा, उत्तर प्रदेश, उत्तराखंड और दिल्ली तक भागने वाले अमृतपाल ने गिरफ्तारी के लिए यह गांव क्यों चुना? पढ़ें पूरी खबर
अमृतपाल की फरारी के 36 दिन: मर्सिडीज, ठेला-बाइक पर दिखा; छाते में छुपा, पेंट-शर्ट पहनी, 5 राज्यों में ढूंढते रहे, पंजाब में मिला 
18 मार्च 2023, पंजाब पुलिस ने वारिस पंजाब दे के खिलाफ कार्रवाई शुरू की थी। 36वें दिन पुलिस को उसे गिरफ्तार करने में सफलता मिली है। उसके फरार होने के पहले 24 से 48 घंटों के बीच 78 लोगों को गिरफ्तार किया गया था। अभी तक 400 से अधिक हिरासत में और 350 से अधिक को छोड़ा जा चुका है पढ़ें पूरी खबर